เมียสารภาพ โมโหมากพลั้งมือ บีบคอผัวรัก ดับสลดคาที่นอน 
เกิดเหตุคดีกลับตาลปัตรที่ชลบุรี ภรรยาบีบคอสามีดับคาห้องพัก หลังเมาทะเลาะกัน ก่อเหตุแล้วเดินไปมอบตัว อ้างบันดาลโทสะพลั้งมือหนักไปหน่อย ขณะที่พี่ชายคนตาย เชื่อภรรยาเห็นแชตที่สามีส่งไปจีบสาว ลงมือบีบคอตอนเมาหลับจากกรณีเกิดเหตุสลด ผัวเมียทะเลาะกัน ผัวเมามากโดนเมียนั่งคร่อมบีบคอดับคามือ แล้วเดินทางเข้ามอบตัวกับตำรวจ เหตุเกิดภายในห้องเช่าเลขที่ 275 ข./ 3 ซอยฑีฆามารค ต.บางปลาสร้อย อ.เมือง จ.ชลบุรีที่เกิดเหตุ พบศพนายพิภพ ขยันการ อายุ 48 ปี อยู่บ้านเลขที่ 275 ข. ต.บางปลาสร้อย อ.เมือง จ.ชลบุรี อาชีพออกเรือทำประมงและขี่รถจยย.รับจ้างวินหน้าศาล เบอร์ 4 นอนเสียชีวิตสภาพลำคอเขียวช้ำ สวมกางเกงยีนส์สีดำ เสื้อยืดสีน้ำเงิน ในห้องมีร่องรอยการต่อสู้ และที่หน้าห้องพบกระเป๋าพลาสติกใส่เสื้อผ้าสอบถามทราบว่า ผู้ตายอยู่กินและพักอยู่กับ น.ส.ตรีรัตน์ จำนอง อายุ 41 ปี อยู่บ้านเลขที่ 480 / 5 หมู่ 10 ต.บ้านสวน อ.เมือง จ.ชลบุรี ทั้งคู่เวลาดื่มเหล้าเมาแล้วจะทะเลาะวิวาทกันเป็นประจำ ก่อนเกิดเหตุได้ยินเสียงทั้งคู่ทะเลาะกันข้าวของแตกกระจาย แต่ไม่มีใครออกมาดู กระทั่งมีคนผ่านมาเห็นประตูเปิดแง้มอยู่ จึงไปดู พบว่านายพิภพเสียชีวิตแล้ว ซึ่งต่อมา น.ส.ตรีรัตน์ ภรรยา ได้เดินทางไปมอบตัวกับเจ้าหน้าที่ตำรวจ โดยไม่ยอมพูดอะไร บอกเพียงแต่ว่าทะเลาะกันแล้วพลั้งมือบีบคอสามีจนเสียชีวิตล่าสุด ตำรวจได้ควบคุมตัวนางตรีรัตน์ไว้ที่ สภ.เมืองชลบุรี เพื่อรอส่งตัวฝากขังต่อศาลจังหวัดชลบุรี ในข้อหาทำร้ายร่างกายผู้อื่นจนถึงแก่ความตาย ส่วนข้อหาฆ่าผู้อื่นฯ ต้องรอการสอบสวนผู้ต้องหาอีกครั้งด้านนายยุทธ ขยันการ อายุ 50 ปี พี่ชายผู้ตายเปิดเผยว่า ทั้งคู่มาอยู่กินที่บ้านหลังนี้ได้ 3 ปีแล้ว ปกติก็รักกันดี และขยันทำมาหากิน แต่น้องชายตนชอบดื่มเหล้า พอเมาได้ที่ก็ชอบด่าว่าภรรยาแบบเสียๆ หายๆ ในคืนวันเกิดเหตุ ภรรยาได้เข้าไปหยิบโทรศัพท์ของผู้ตายมาดู พบว่าผู้ตายได้แอบคุยแชตกับสาวๆ คาดว่าด้วยความโมโหจึงได้บีบคอผู้ตายขณะที่กำลังเมานอนอยู่บนที่นอนจนเสียชีวิต เบื้องต้น ไม่ได้ติดใจหรือโกรธแค้นอะไรกับผู้ต้องหา คิดว่าคงเป็นเวรเป็นกรรมกับทั้งสองที่ทำด้วยกันมา คนผิดก็ต้องถูกดำเนินคดีไปตามกฎหมาย
เกิดเหตุคดีกลับตาลปัตรที่ชลบุรี ภรรยาบีบคอสามีดับคาห้องพัก หลังเมาทะเลาะกัน ก่อเหตุแล้วเดินไปมอบตัว อ้างบันดาลโทสะพลั้งมือหนักไปหน่อย ขณะที่พี่ชายคนตาย เชื่อภรรยาเห็นแชตที่สามีส่งไปจีบสาว
บีบคอผัว,เมียบีบคอผัว,เมียฆ่าผัว,เมียบีบคอตาย,ข่าวทั่วไป